KOMISSION ASETUS (EY) N:o 2865/94, annettu 25 päivänä marraskuuta 1994, sianliha-alan poikkeuksellisista markkinatukitoimenpiteistä Belgiassa



Virallinen lehti nro L 303 , 26/11/1994 s. 0025 - 0027

Suomenk. erityispainos Alue 3 Nide 63 s. 0043

Ruotsink. erityispainos Alue 3 Nide 63 s. 0043



KOMISSION ASETUS (EY) N:o 2865/94, annettu 25 päivänä marraskuuta 1994, sianliha-alan poikkeuksellisista markkinatukitoimenpiteistä Belgiassa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan ja 22 artiklan toisen alakohdan, sekä katsoo, että tietyillä Belgian tuotantoalueilla ilmenneen klassisen sikaruton vuoksi Belgian viranomaiset ovat yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(3), sellaisena kuin se on viimeksi muutettuna päätöksellä 93/384/ETY(4), 9 artiklan mukaan perustaneet suoja- ja valvontavyöhykkeitä; tästä johtuen elävien sikojen, tuoreen sianlihan ja lämpökäsittelemättömien sianlihapohjaisten tuotteiden kaupan pitäminen näillä vyöhykkeillä kielletään väliaikaisesti, eläinlääkinnällisten toimenpiteiden soveltamisesta aiheutuvat tavaroiden vapaan liikkuvuuden rajoitukset uhkaavat vakavasti horjuttaa Belgian sikamarkkinoita; tämän vuoksi on tarpeen toteuttaa poikkeuksellisia markkinatukitoimenpiteitä, jotka rajoitetaan koskemaan taudin välittömältä esiintymisvyöhykkeeltä tulevia eläviä eläimiä ja joita sovelletaan vain sen aikaa, kuin on ehdottoman välttämätöntä, eläinkulkutaudin laajemman leviämisen ehkäisemiseksi olisi kyseisillä vyöhykkeillä tuotetut siat jätettävä ihmisravinnoksi käytettävien tuotteiden tavanomaisen kaupan ulkopuolelle ja jalostettava ne muuksi kuin ihmisravinnoksi mahdollistaen samalla Belgian viranomaisten järjestämät ostotoimet kyseisillä vyöhykkeillä vallitsevan eläinlääkinnällisen ja eläinten terveyteen liittyvän tilanteen mukaan, elävien sikojen ja porsaiden myyntihinta olisi vahvistettava interventioelimen suoja- ja valvontavyöhykkeellä mahdollisesti tekemiä ostoja varten; lisäksi olisi täsmennettävä ne paikat, joissa eläimet voidaan tappaa, ottaen huomioon eläinkulkutaudin laajuuden ja erityisesti sen keston ja tämän vuoksi tarvittavien ponnistelujen merkityksen markkinoiden tukemiselle, olisi aiheellista jakaa kulut yhteisön ja kyseisen jäsenvaltion kesken, olisi säädettävä siitä, että Belgian viranomaiset toteuttavat kaikki tarvittavat tarkastus- ja valvontatoimenpiteet ja ilmoittavat niistä komissiolle, ja elävien sikojen vapaata liikkuvuutta koskevat rajoitukset ovat olleet voimassa kyseisillä alueilla jo usean viikon ajan, mikä johtaa eläinten painon olennaiseen nousuun ja tästä johtuen eläinten hyvinvoinnin kannalta sietämättömään tilanteeseen; tämän vuoksi on perusteltua soveltaa tätä asetusta taannehtivasti 14 päivästä marraskuuta 1994 lihotussikojen ostoissa ja 25 päivästä lokakuuta 1994 porsaiden ostoissa, ja tässä asetuksessa säädetyt toimenpiteet ovat sianliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Belgialaisen interventioelimen on 25 päivästä lokakuuta 1994 alkaen eläinlääkinnällisen ja eläinten terveyteen liittyvän tilanteen mukaan ostettava CN-koodiin 0103 91 10 kuuluvia porsaita, joiden keskipaino erää kohden on vähintään 8 kilogrammaa. 2 Belgialaisen interventioelimen on 14 päivästä marraskuuta 1994 alkaen eläinlääkinnällisen ja eläinten terveyteen liittyvän tilanteen mukaan ostettava CN-koodiin 0103 92 19 kuuluvia eläviä lihotussikoja, joiden keskipaino erää kohden on vähintään 110 kilogrammaa. 3 Ensimmäisten 35 000 elävän lihotussian ja ensimmäisten 38 500 porsaan osto rahoitetaan yhteisön budjetista. 4 Belgialla on lisäksi lupa ostaa omalla kustannuksellaan tässä asetuksessa säädetyin edellytyksin 15 000 elävää lihotussikaa ja 16 500 porsasta. 2 artikla 1 Ostaa voidaan ainoastaan tämän asetuksen liitteessä tarkoitetuilla vyöhykkeillä kasvatettuja eläviä lihotussikoja ja porsaita sikäli kuin näillä vyöhykkeillä sovelletaan eläinten ostopäivänä Belgian viranomaisten määräämiä eläinlääkinnällisiä määräyksiä. 3 artikla Eläimet on ostopäivänä punnittava ja teurastettava joko tilalla, keräyskeskuksessa tai teurasjätteiden käsittelylaitoksessa siten, ettei eläinkulkutauti pääse leviämään. Poikkeustapauksissa ja jos eläinlääkinnällinen tilanne niin vaatii, lihotussiat voidaan komissiolle tehdyn ilmoituksen jälkeen teurastaa teurastamossa. Ne on viipymättä kuljetettava teurasjätteiden käsittelylaitokseen ja jalostettava CN-koodeihin 1501 00 11, 1506 00 00 ja 2301 10 00 kuuluviksi tuotteiksi. Toimet on suoritettava Belgian toimivaltaisten viranomaisten pysyvässä valvonnassa. 4 artikla 1 Ostohinnaksi tilalta lähtiessä niiden elävien sikojen osalta, joiden keskipaino erää kohden on vähintään 110 kilogrammaa, vahvistetaan 106 ecua 100 teuraspainokilogrammaa kohden. Kun keskipaino erää kohden on pienempi kuin 110 kilogrammaa, mutta suurempi kuin 102 kilogrammaa, ostohinta on 90 ecua 100 kilogrammaa kohden. Molemmissa tapauksissa ostohintaan sovelletaan kerrointa 0,83. 2 Porsaiden ostohinta tilalta lähdettäessä on: - 19 ecua päätä kohden niiden porsaiden osalta, joiden keskipaino erää kohden on vähintään 8 kilogrammaa, mutta pienempi kuin 23 kilogrammaa, - 25 ecua päätä kohden niiden porsaiden osalta, joiden keskipaino erää kohden on vähintään 23 kilogrammaa, mutta pienempi kuin 25 kilogrammaa, - 29 ecua päätä kohden niiden porsaiden osalta, joiden keskipaino erää kohden on vähintään 25 kilogrammaa, mutta pienempi kuin 26 kilogrammaa, - 31 ecua päätä kohden niiden porsaiden osalta, joiden keskipaino erää kohden on vähintään 26 kilogrammaa. 5 artikla Belgian toimivaltaisten viranomaisten on toteutettava kaikki tarvittavat toimenpiteet tämän asetuksen säännösten, ja erityisesti 2 artiklassa tarkoitettujen säännösten, noudattamisen varmistamiseksi. Viranomaisten on ilmoitettava tästä komissiolle viipymättä. 6 artikla Belgian toimivaltaisten viranomaisten on annettava komissiolle tiedoksi kunakin keskiviikkona seuraavat edeltävää viikkoa koskevat tiedot: - ostettujen sikojen lukumäärä ja kokonaispaino, - ostettujen porsaiden lukumäärä ja kokonaispaino. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 14 päivästä marraskuuta 1994. Sen 1 artiklan 1 kohdassa säädettyjä säännöksiä sovelletaan kuitenkin 25 päivästä lokakuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 1994. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 47, 21.2.1980, s. 11 (4) EYVL N:o L 166, 8.7.1993, s. 34 LIITE a) Gandin kuntaan kuuluvan alueen osa, joka sijaitsee valtateiden N43, B402 ja R4 sekä Evergems steenwegin muodostaman linjan länsipuolella. b) Lovendegemin kuntaan kuuluvan alueen osa, joka sijaitsee valtatie R4:n länsipuolella. c) Evergemin kuntaan kuuluvan alueen osa, joka sijaitsee teiden Achterstege, Kapellestraat, Reibroekstraat, Goeiïngen, Kerselaarstraat, Volpenswege, Kerkstraat, Hooiwege, Zwaantje ja Singel muodostaman linjan länsipuolella. d) Eeklon kuntaan kuuluvan alueen osa, joka sijaitsee valtatie N9:n, Koning Albertstraatin, valtatie N499:n, Nijverheidskaain ja Nieuwendorpen muodostaman linjan eteläpuolella. e) Maldegemin kuntaan kuuluvan alueen osa, joka sijaitsee Vulderstraatin, Appelboomin, Onderdijken ja Urselwegin muodostaman linjan eteläpuolella. f) Knesselaren kuntaan kuuluvan alueen osa, joka sijaitsee teiden Drongengoedweg ja Westvoordestraat sekä valtateiden N461 ja N44 muodostaman linjan itäpuolella. g) Aalterin kuntaan kuuluvan alueen osa, joka sijaitsee teiden Buntelarestraat, Vaartlaan, Blekkervijverstraat ja Wingenestraat muodostaman linjan eteläpuolella ja Hooggoedin pohjoispuolella. h) Ruiseleden kuntaan kuuluvan alueen osa, joka sijaitsee teiden Zandberg, Kruiskerkestraat, Wantestraat, Buisstraat, Ommegangstraat, Poekestraat ja Reigerstraat muodostaman linjan itäpuolella. i) Deinzen kuntaan kuuluvan alueen osa, joka sijaitsee valtatie N35:n ja Tweebruggenlaanin sekä valtateiden N14 ja N43 muodostaman linjan pohjoispuolella. j) Sint-Martens-Latemin kuntaan kuuluvan alueen osa, joka sijaitsee valtatie N43:n pohjoispuolella. k) Kuntien Zomergem, Nevele ja Waarschoot alue.